AfriForum vier nie Jeugdag nieGrafika: AfriForum AfriForum Jeug gaan nie Dinsdag Jeugdag saam met die res van Suid-Afrika se jongmense vier nie, maar eerder begin om self ŉ beter toekoms te skep, het die burgerregteorganisasasie in ‘n verklaring gesê. AfriForum Jeug stel vandag sy Groenbussieprojek by die Voortrekkermonument bekend waardeur hulle R1 miljoen teen die einde van die jaar wil insamel om ŉ tweede huis vir die Gracia-kinder- en jeugsorgsentrum in Pretoria te kan aankoop. Solidariteit Helpende Hand gaan ’n stewige bydrae maak wat die projek met groot momentum sal laat afskop. AfriForum Jeug gaan ook jongmense byeenbring vir ŉ potjiekoskompetisie om te toets of die jonger geslag bobaas-potjiekoskokke kan wees. Tussendeur watertandkos en groentegeure in die lug, gaan die kinders van die Gracia-kinderhuis vermaak word met boeresport en ander prettige aktiwiteite.